Desa KEDA Sungai Semiar

Desa KEDA Sungai Semiar 

 Latar Belakang 
Desa KEDA merupakan penempatan yang diwujudkan oleh Lembaga Kemajuan Wilayah Kedah (KEDA) bermula dari tahun 1989 kepada penduduk Negeri Kedah yang termasuk dalam kategori Miskin Tegar. Terdapat 56 Desa KEDA di kawasan operasi KEDA yang dikategorikan kepada tiga jenis penempatan iaitu Program Perumahan Rakyat Termiskin (PPRT), Keselamatan dan Pembangunan (KESBAN) dan Kampung Tradisional.

Desa KEDA Sungai Semiar merupakan salah satu penempatan yang dibangunkan di bawah Program Penempatan Rakyat Termiskin (PPRT) oleh Lembaga Kemajuan Wilayah Kedah (KEDA) pada Tahun 1997. Pada Tahun 1998, penempatan ini mula diduduki oleh Fasa Pertama dan Fasa Kedua pula pada Tahun 2002 dengan bilangan rumah sebanyak 95 buah rumah dan memberi manfaat kepada 475 orang penduduk di Daerah Sik.

 Sejarah Kampung 
Nama Kampung Sungai Semiar berasal dari pohon-pohon pokok yang banyak tumbuh di tepi-tepi sungai di kawasan tersebut. Kampung ini dibuka oleh Tuan Haji Fathil Abdul Rahman bin Ahmad (Imam) Sungai Semiar pada tahun 1946. Pokok Semiar juga merupakan pokok herba yang digunakan dalam proses perubatan pada zaman dahulu. Desa KEDA Sungai Semiar mengambil nama sebenar Kampung Sungai Semiar.

 Info Desa 
+Nama DesaDesa KEDA Sungai SemiarMukimJeneriDUNJeneriParlimenSikDaerahSikNegeriKedah Darul Aman

 Geografi 
Desa KEDA Sungai Semiar terletak di kawasan tanah pamah berbukit yang dikelilingi dengan pokok getah dan kelapa sawit. Sebelum ini, terdapat kawasan pertanian yang diusahakan dengan tanaman sayur-sayuran. Walau bagaimanapun, kawasan tersebut telah didirikan dengan masjid untuk kegunaan penduduk sekitar. 

 Kepimpinan 
Desa-desa KEDA yang diwujudkan mempunyai Jawatankuasa Pasukan Perancang Pelaksana Projek (4P) dipilih melalui Mesyuarat Agung 4P yang diadakan 2 tahun sekali bagi merancang dan melaksanakan program atau aktiviti untuk pembangunan Desa KEDA ke arah melahirkan komuniti yang sejahtera. Pejabat KEDA Zon 4, Sik yang diketuai oleh Pegawai Pembangunan Zon dan seorang penyelia merupakan wakil KEDA yang dipertanggungjawab untuk membangunkan Desa KEDA Sungai Semiar. Penyelia kampung  akan berhubung dengan Jawatankuasa 4P yang akan membantu melaksanakan program dan tugas-tugas lain yang diarahkan dari semasa ke semasa. Jawatankuasa 4P terdiri daripada 15 ahli jawatankuasa iaitu Pengerusi, Timbalan Pengerusi, Setiausaha, Bendahari dan 11 Biro dan 2 orang pemeriksa kira-kira yang membantu KEDA melancarkan perjalanan program demi memastikan kesejahteraan penduduk.

 Senarai Ahli Jawatankuasa Desa KEDA Sungai Semiar 
Senarai Ahli Jawatankuasa Desa KEDA Sungai Semiar bagi sesi 2022/2024 adalah seperti berikut :
+JawatanPenyandangPengerusiIsmail bin OsmanTimbalan PengerusiKhamis bin HussainSetiausahaNor Yana binti IberahimBiro Kewangan/BendahariAbd Rahman bin LatehBiro PembangunanNazri bin AdnanBiro KeselamatanAsri bin HassanBiro EkonomiRahani binti OmarBiro Sosial dan KebudayaanNorazein binti Hj SaadBiro Pendidikan dan InovasiTiadaBiro Agama dan SivikMohd Sobri bin ShafieBiro KebajikanShahana binti HashimBiro Belia, Sukan & RekreasiMizaz bin DahlanBiro Teknologi MaklumatTiadaBiro Hal Ehwal WanitaMaznah binti HassanBiro Kesihatan, Alam Sekitar dan KeceriaanMohd Nizar bin Abd KhalidPemeriksa Kira-Kira 1Azhar bin HashimPemeriksa Kira-Kira 2Norzi bin Ahmad

 Maklumat Penduduk 
+PerkaraBilangan (orang)Jumlah Keseluruhan Penduduk396Jumlah Keluarga85Bilangan Penduduk Lelaki198Bilangan Penduduk Perempuan198

 Pendidikan 
Tahap pendidikan penduduk Desa KEDA Sungai Semiar adalah seperti berikut :
+KelulusanBilangan (orang)Sijil Kemahiran Bertauliah2Diploma8Ijazah8Jumlah18

 Pendapatan Kasar Isi Rumah 
Penduduk Desa KEDA Sungai Semiar dikategorikan sebagai Penduduk Luar Bandar Semenanjung Malaysia yang berpendapatan rendah. Rata-rata penduduk merupakan golongan B40 yang berpendapatan rendah. Pendapatan Kasar Isi Rumah adalah seperti berikut :
+Purata Pendapatan (RM)Bilangan Penduduk (orang)<RM530.00TiadaRM531.00 - RM790.0020RM791.00 – RM1,319.00131>RM1,319.0015

 Kegunaan Tanah 
Secara keseluruhannya, pembangunan tanah untuk Desa KEDA Sungai Semiar ialah sebanyak 8.9ha yang merangkumi kawasan surau/dewan 0.5ha, tapak kediaman 5ha, pertanian 2.5ha dan kawasan lapang untuk pembangunan masa hadapan seluas 1ha. 

 Hak Milik Penduduk 
Bilangan kenderaan yang dimiliki penduduk seperti berikut :
+Jenis KenderaanBilangan (unit)Kereta82Motosikal154Lori1Van1

 Kemudahan Asas 
Dari segi infrastruktur, jalan kampung berturap sediaada 2km, jalan tidak berturap 0.5km dan lampu jalan 8 unit.. Bekalan air terawat dalam kategori Sistem Bekalan Air Awam merangkumi semua rumah iaitu 95 buah rumah. Bekalan elektrik dalam kategori grid  sediaada digunakan oleh semua rumah kediaman. Sistem pembentungan menggunakan tandas sanitasi yang dilengkapi dengan rumah tandas dan slab, paip penyambung outlet, tangki najis/ septik dan bekalan air. 

Dari segi capaian/ akses liputan, talian internet ada tetapi tahap kepuasan kurang baik. Telefon bimbit ada dan tahap kepuasan baik manakala siaran televisyen dan radio ada dan tahap kepuasan baik.

Dari segi infra, Desa KEDA Sungai Semiar dilengkapi surau/dewan 1 buah, Pusat Komuniti Desa 1 buah, padang bola 1 buah, gelanggang permainan 1 buah dan tadika 1 buah.   

 Golongan Khas 
Golongan Orang Kurang Upaya (OKU) dan Golongan Khas di Desa KEDA Sungai Semiar adalah seperti berikut :
+PerkaraBilangan (orang)OKU Umur 7-17 tahun1 (L) 2 (W)Bapa Tunggal2Ibu Tunggal13Anak Yatim1 (L)